Моравички епитафи: Васиљевићи
Моравички епитафи: Васиљевићи су преписи текстова уклесаних на надгробницима и кенотафима у селу Васиљевићи (Општина Ивањица).

Крајпуташ Војиславу Бојовићу (†1915) (Бојовока река—Раваилов дућан)
 Спомен
 ВОЈИСЛАВА БОЈОВИЋА
 из Васиљевића
 војник I чете III баталиона
 13-ог пука Хајдук Вељко
 који је се борио за краља и отаџбину
 а умро је у Штипу
 кои поживе 22. г.
 а умре јан. 1915. год.

 Овај спомен сподиже брат Раваило
 отац Никола мајка Стаменка
 синовац Милоица сна Ката
 кћи Ранка која оста од године сиротица
 и синовице Душанка и Станојка
 — сви Бојовићи.

 Ој путниче роде мили
 ти не жали труда твога
 него сврати с десне стране
 под јабуку мало седни те одмори
 и прочитај тужни спомен.

 Ој ти Штипу да те Бог убије
 што покопа све младе војнике
 те осташе мајке без синова
 и осташе млоге жене удовице
 и осташе млога деца сиротиња.

Крајпуташ Ђорђу Бојовићу (†1916) (Бојовока река—Раваилов дућан)
 Спомен
 ЂОРЂЕ Ј. БОЈОВИЋ
 из Васиљевића.
 Ој путниче мили роде
 приђи мало ближе овде
 те прочитај овај спомен
 и реци Бог ( . . . )

 ЂОРЂА БОЈОВИЋА
 поднаредника 3. чете I бата. II пука
 који живи 31. г.
 а погибе 9. ав. 1916. г.
 на солунском фронту.
 Кад је пао у своме рову
 казао је друговима
 кад дођете у Србију
 поздравите домовину
 и кажите моме роду
 ја погибо за слободу.
 Моје кости остадоше у туђини
 на даљини.
 Поздравите моју децу
 нек свом оцу пале свећу,
 нигда њима доћи нећу.
 Спомен подиже
 ожалошћени брат Саватије
 кћи Јулија жена Иванка
 и остала задужбина.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи